Document ID: /roh_data/filtered/swiss_laws_in_ROH.jsonl.gz/55

175.050

Lescha da vischnancas dal chantun Grischun (LV)

dals 17-10-2017 (versiun dals 01-07-2018)

Il cussegl grond dal chantun Grischun1),

sa basond sin l'art. 31 al. 1 da la constituziun chantunala2), suenter avair gì invista da la missiva da la regenza dals 27 da zercladur 20173),

concluda:

1. Disposiziuns generalas

Champ d'applicaziun e da regulaziun

Art.  1 1 Questa lescha vala per las vischnancas politicas. Per las vischnancas burgaisas, per las   regiuns   e   per   las   corporaziuns   da   vischnancas   vala   ella   confurm   al   senn, uschenavant che la lescha na dispona expressivamain nagut auter.

2 La lescha regla ils tratgs fundamentals da l'organisaziun, da l'adempliment da las incumbensas,   da   la   collavuraziun   e   da   la   fusiun   da   vischnancas   sco   er   da   la surveglianza chantunala.

Status giuridic da las vischnancas

Art.  2 1 Las   vischnancas   èn   corporaziuns   territorialas   da   dretg   public   cun   atgna persunalitad giuridica.

Autonomia

Art.  3 1 Las   vischnancas   reglan   independentamain   lur   fatschentas   en   il   rom   dal   dretg surordinà.   Il   dretg   chantunal   las   conceda   ina   libertad   d'agir   uschè   gronda   sco pussaivel.

2 En quest rom ha la vischnanca il dretg da legislaziun e d'administraziun.

1) PCG 2017/2018, 193 2) DG 110.100 3) pagina 187 * tabellas da las modificaziuns a la fin dal relasch

1

175.050

Fracziuns

Art.  4 1 La   sutdivisiun   dal   territori   communal   en   fracziuns   serva   unicamain   a   la designaziun geografica.

Legislaziun

Art.  5 1 Las   vischnancas   reglan   ils   tratgs   fundamentals   da   lur   organisaziun   e   las cumpetenzas da lur organs en la constituziun communala; latiers tutgan tranter auter er las cumpetenzas finanzialas.

2 Disposiziuns impurtantas vegnan relaschadas en furma d'ina lescha, disposiziuns main impurtantas en furma d'ina ordinaziun.

3 Ils relaschs vegnan publitgads uffizialmain.

4 Las vischnancas actualiseschan lur relaschs en moda cunvegnenta en ina collecziun generalmain accessibla.

Infurmaziun da la publicitad

Art.  6 1 Las vischnancas infurmeschan periodicamain ed en moda adequata la publicitad davart fatschentas d'in interess general.

2 En vischnancas che introduceschan il princip da transparenza vegnan applitgadas las   disposiziuns   da   la   lescha   davart   il   princip   da   transparenza,   cun   resalva   da regulaziuns divergentas.

Responsabladad

Art.  7 1 La responsabladad per donns ch'ils organs communals e las ulteriuras persunas ch'èn   en   servetsch   da   las   vischnancas   chaschunan   exequind   lur   activitad   da servetsch, sa drizza tenor la lescha davart la responsabladad dal stadi.

Cumpetenzas penalas

Art.  8 1 En cas da cuntravenziuns cunter lur relaschs pon las vischnancas smanatschar cun multa. Resalvadas restan las disposiziuns penalas dal chantun e da la confederaziun.

2 Multas   dastgan   vegnir   pronunziadas   mo   sin   basa   d'ina   smanatscha   penala   ch'è fixada expressivamain en ina lescha.

3 Las   disposiziuns   generalas   che   valan   per   il   dretg   penal   chantunal   vegnan applitgadas confurm al senn er per las disposiziuns penalas da las vischnancas.

4 La procedura sa drizza tenor la lescha introductiva tar il cudesch da procedura penala svizzer.

2

175.050

2. Organisaziun

Art.  9 1 En il rom dal dretg surordinà pon las vischnancas s'organisar libramain.

Chaussas generalas

Art.  10

Organs communals 1. chaussas generalas

1 Ils organs obligatorics da las vischnancas èn la totalitad da las persunas cun dretg da   votar,   la   suprastanza   communala   e   la   cumissiun   da   gestiun.   La   legislaziun chantunala speziala e las vischnancas pon prevair ulteriurs organs communals.

2 Las   vischnancas   pon   remplazzar   u   cumplettar   la   radunanza   communala   cun   in parlament communal.

3 En vischnancas senza parlament communal suttametta la suprastanza communala ed en vischnancas cun parlament communal il parlament a las persunas cun dretg da votar las fatschentas che duain vegnir deliberadas.

Art.  11

2. protocols a) protocollaziun ed exposiziun dals protocols

1 Ils organs communals fan protocols separads che infurmeschan almain davart ils conclus, davart ils resultats da las elecziuns sco er davart eventualas contestaziuns concernent la violaziun da disposiziuns da cumpetenza e da procedura. Ils protocols ston vegnir suttascrits da la protocollista u dal protocollist e – suenter l'approvaziun expressiva u taciturna – da la parsura u dal parsura.

2 Il protocol da la radunanza communala vegn publitgà il pli tard 1 mais suenter la radunanza en la moda ch'è usitada al lieu. Resguardond las disposiziuns davart la protecziun da datas dastgan ils protocols vegnir publitgads en medias electronicas.

3 Protestas cunter il protocol da la radunanza communala ston vegnir inoltradas en scrit a la suprastanza communala entaifer il termin d'exposiziun da 30 dis. Quellas vegnan tractadas a chaschun da la proxima radunanza communala, e sin quai vegn approvà il protocol.

b) invista

Art.  12 1 Dals protocols da las radunanzas communalas publicas e da las sesidas publicas dal parlament communal pon mintgina e mintgin prender invista.

2 Cun resalva da dretg communal divergent vegni mo permess da prender invista dals   protocols   da   la   suprastanza   communala   e   da   las   ulteriuras   autoritads communalas, sch'i pon vegnir fatgs valair interess degns da vegnir protegids.

3 Al   dretg   da   prender   invista   poi   vegnir   satisfatg   cun   consegnar   in   extract   dal protocol.

3

175.050

Art.  13

Persunas cun dretg da votar 1. chaussas generalas

1 En   lur   totalitad   furman   las   persunas   cun   dretg   da   votar   l'organ   suprem   da   la vischnanca.

2 A   norma   da   la   constituziun   exerciteschan   ellas   lur   dretgs   en   la   radunanza communala u a l'urna.

3 Il   dretg   da   votar   en   chaussas   communalas   sa   drizza   tenor   la   constituziun   dal chantun Grischun e tenor la lescha davart ils dretgs politics en il chantun Grischun.

4 Las vischnancas pon decider sche, sut tge premissas ed en tge dimensiun ch'ellas vulan introducir il dretg da votar e d'eleger en chaussas communalas per Svizras e Svizzers a l'exteriur respectivamain per persunas estras.

Art.  14

2. cumpetenzas intransmissiblas en vischnancas senza parlament communal

1 En vischnancas senza parlament communal na dastgan las persunas cun dretg da votar betg vegnir privadas da las suandantas cumpetenzas:

a)

b)

c)

d)

eleger la suprastanza communala e la cumissiun da gestiun;

relaschar e midar la constituziun communala e las leschas communalas;

approvar il preventiv ed il quint communal sco er fixar il pe da taglia;

decider da furmar ina corporaziun da vischnancas u da sa participar ad ina tala respectivamain da sortir d'ina tala;

decider da fusiunar cun autras vischnancas;

autras cumpetenzas tenor la legislaziun chantunala speziala.

e)

f)

Art.  15

3. cumpetenzas intransmissiblas en vischnancas cun parlament communal

1 En vischnancas cun parlament communal na dastgan las persunas cun dretg da votar betg vegnir privadas da las suandantas cumpetenzas:

a)

b)

c)

eleger il parlament communal e la suprastanza communala;

relaschar e midar la constituziun communala;

decider da furmar ina corporaziun da vischnancas u da sa participar ad ina tala respectivamain da sortir d'ina tala;

decider da fusiunar cun autras vischnancas;

autras cumpetenzas tenor la legislaziun chantunala speziala.

d)

e)

2 Las vischnancas decidan, sche las ulteriuras fatschentas tenor l'artitgel 14, ch'èn resalvadas a las persunas cun dretg da votar, èn suttamessas ubain al referendum facultativ ubain al referendum obligatoric.

4. dretgs politics

Art.  16 1 Ils   dretgs   politics   en   la   vischnanca   èn   garantids   a   norma   da   la   constituziun communala e da la lescha davart ils dretgs politics en il chantun Grischun.

4

175.050

2 En vischnancas cun radunanza communala po mintga persuna cun dretg da votar pretender che la suprastanza infurmeschia davart il stadi u davart la liquidaziun d'ina fatschenta communala. Il scleriment sto vegnir dà il pli tard en la proxima radunanza communala.   L'infurmaziun   po   vegnir   spustada   u   refusada,   sch'ella   stat   en cuntradicziun cun interess considerabels da la vischnanca u da terzas persunas.

3 Il dretg d'iniziativa da las persunas cun dretg da votar vala per fatschentas ch'èn suttamessas al referendum obligatoric u facultativ.

5. procedura da votaziun e d'elecziun

Art.  17 1 En   il   rom   dal   dretg   surordinà   reglan   las   vischnancas   sezzas   la   procedura   da votaziun e d'elecziun. Subsidiarmain valan las prescripziuns da la lescha davart ils dretgs politics en il chantun Grischun.

6. votaziuns consultativas

Art.  18 1 Las vischnancas pon far votaziuns consultativas.

2 La procedura sa drizza tenor la procedura da votaziun ordinaria.

7. reponderaziun

Art.  19 1 In   conclus   da   la   radunanza   communala   u   da   la   votaziun   a   l'urna   po   vegnir suttamess a tala da tut temp per al reponderar. Resalvads restan ils dretgs da terzas persunas.

2 Avant   la   scadenza   dad   1   onn   suenter   l'entrada   en   vigur   d'in   conclus   sto   ina reponderaziun vegnir tractada mo, sche quella vegn concludida cun ina maioritad da dus terzs da las votantas e dals votants a chaschun da la decisiun da la fatschenta.

Votaziun a l'urna

Art.  20 1 En la constituziun communala vegnan designadas quellas fatschentas che vegnan decididas a l'urna.

2 Cun   excepziun   da   las   elecziuns   sto   la   radunanza   communala   respectivamain   il parlament communal tractar ordavant las fatschentas che vegnan decididas a l'urna e las deliberar per mauns da la votaziun a l'urna ensemen cun ina recumandaziun per la votaziun.

Art.  21

Radunanza communala 1. abilitad da decider, procedura

1 Mintga radunanza communala che vegn convocada confurm a l'urden è abla da decider.

2 Decisiuns dastgan vegnir prendidas mo davart objects da tractativa che figureschan sin la glista da tractandas, la quala è vegnida communitgada almain 10 dis avant la radunanza communala.

5

175.050

3 Sche  quai  è  raschunaivel,  sto  la  violaziun  da  disposiziuns  da  cumpetenza  e  da procedura vegnir contestada immediatamain. Cas cuntrari scroda il dretg da recurs.

2. publicitad, recusaziun

Art.  22 1 Las radunanzas communalas èn publicas.

2 Davart l'admissibladad da registraziuns u transmissiuns visualas e sonoras decida la radunanza communala. Mintga persuna cun dretg da votar po pretender che sias remartgas e ses votums na vegnian betg registrads.

3 L'exclusiun da persunas senza dretg da votar vegn ordinada, sche quai è necessari pervia d'interess publics u privats predominants per singulas fatschentas.

4 Ils   motivs   da   recusaziun   decisivs   per   las   autoritads   na   valan   betg   per   las participantas ed ils participants da la radunanza communala.

Art.  23

Parlament communal 1. cumposiziun, cumpetenzas

1 La   constituziun   communala   fixescha   en   spezial   il   dumber   da   commembras   e commembers e las cumpetenzas dal parlament communal.

2. publicitad

Art.  24 1 Las sesidas dal parlament communal èn publicas. L'exclusiun cumpletta u parziala da la publicitad vegn ordinada, sche quai è necessari  pervia d'interess publics u privats predominants per singulas fatschentas.

Art.  25

Autoritads communalas 1. elegibladad

1 Mintga persuna cun dretg da votar po vegnir elegida en in'autoritad communala.

2 En la suprastanza communala ed en il parlament communal pon vegnir elegidas persunas   che   han   –   il   pli   tard   il   mument   da   las   elecziuns   –   lur   domicil   en   la vischnanca. Il domicil sto restar per l'entira durada d'uffizi en la vischnanca.

3 Per l'elecziun en ina cumissiun cun funcziun da cussegliaziun po il dretg communal pretender l'obligaziun d'avair domicil en la vischnanca.

2. elecziuns substitutivas

Art.  26 1 Sch'i resulta in post vacant pervia da l'extrada da la titulara u dal titular d'in uffizi durant la perioda d'uffizi currenta, sto vegnir fatga in'elecziun substitutiva per il rest da la perioda d'uffizi, nun che la proxima elecziun ordinaria haja lieu entaifer ils proxims 9 mais. Per l'elecziun substitutiva valan las medemas disposiziuns sco per las elecziuns ordinarias.

2 Sche   las   premissas   per   far   in'elecziun   substitutiva   n'èn   betg   ademplidas,   sa participescha   in'eventuala   substituta   u   in   eventual   substitut   a   las   tractativas   da l'autoritad per la commembra u il commember ordinari sortì.

6

175.050

3. elecziuns en differents uffizis

Art.  27 1 Sch'ina persuna vegn elegida en differents uffizis ch'excludan in l'auter, sto ella sa decider per in da quests uffizis.

2 Sch'i existan motivs d'exclusiun en il senn da l'artitgel 32 e sche las elecziuns han lieu il medem mument, è elegida quella persuna che ha survegnì dapli vuschs. Sche candidatas e candidats han survegnì tuttina bleras vuschs, decida la sort.

3 Sch'ina da las persunas, tranter las qualas igl exista in motiv d'exclusiun en il senn da l'artitgel 32, vegn elegida e sche la segunda persuna è en uffizi, senza che la reelecziun da la segunda persuna fiss necessaria a medem temp sco l'elecziun da l'emprima persuna, è l'elecziun nunvalaivla.

4. participaziun, abilitad da decider

Art.  28 1 Cun resalva da motivs perstgisabels èn las commembras ed ils commembers da las autoritads obligads da sa participar a las sesidas.

2 In'autoritad è abla da decider, sche almain la maioritad da sias commembras e da ses commembers è preschenta ed ha il dretg da votar.

5. obligaziun da votar

Art.  29 1 En cas da votaziuns e d'elecziuns en gremis da decisiun pitschens, sco per exempel en autoritads u en cumissiuns, è mintga commembra e commember obligà da votar e d'eleger. Resalvadas restan las disposiziuns davart la recusaziun.

Art.  30 1 Las tractativas da las autoritads n'èn betg publicas.

6. exclusiun da la publicitad

7. incumpatibilitad

Art.  31 1 In'emploiada communala u in emploià communal na dastga betg appartegnair a l'autoritad,   a   la   quala   ella   u   el   è   suttamess   directamain.   Sche   la   vischnanca   na fixescha   betg   in   grad   d'occupaziun   decisiv   en   quest   reguard,   vala   mintga engaschament sco motiv d'incumpatibilitad.

2 Commembras   e   commembers   da   la   suprastanza   communala   sco   er   emploiadas communalas   ed   emploiads   communals   en   il   senn   da   l'alinea 1   na   dastgan   betg appartegnair a la cumissiun da gestiun.

3 La constituziun communala po prevair ulteriurs motivs d'incumpatibilitad.

8. exclusiun

Art.  32 1 Persunas parentas e quinadas en lingia directa, fragliuns, conjugalas e conjugals sco er persunas che vivan en in partenadi registrà u che mainan facticamain ina communitad   da   vita   na   dastgan   betg   appartegnair   a   medem   temp   a   la   medema autoritad communala.

7

175.050

2 Ils   medems   motivs   d'exclusiun   valan   er   per   appartegnair   a   medem   temp   a   la suprastanza communala ed a la cumissiun da gestiun.

3 En la constituziun communala pon vegnir previs ulteriurs motivs d'exclusiun.

9. recusaziun

Art.  33 1 Las   commembras   ed   ils   commembers   d'ina   autoritad   communala   ston   prender recusaziun, sch'i vegn tractada ina fatschenta, da la quala els sezs u ina persuna che stat cun els en ina relaziun d'exclusiun en il senn da l'artitgel 32 han in interess persunal direct per la fatschenta.

2 Las   commembras   ed   ils   commembers   da   la   cumissiun   da   gestiun   ston   prender recusaziun, sch'i vegnan controlladas la contabilitad e la gestiun d'ina autoritad u d'in uffizi, a la quala appartegna ina persuna che stat cun els en ina relaziun d'exclusiun en il senn da l'artitgel 32.

3 En il sectur da la giurisdicziun sa drizza la recusaziun tenor las disposiziuns da la lescha davart la giurisdicziun administrativa.

10. obligaziun da discreziun

Art.  34 1 Las commembras ed ils commembers d'autoritads sco er emploiadas communalas ed   emploiads   communals   e   persunas   privatas   ch'adempleschan   incumbensas publicas èn obligads a la discreziun en fatschentas ch'els han ademplì en lur posiziun uffiziala   u   da   servetsch,   uschenavant   ch'igl   exista   in   interess   public   u   privat predominant da tegnair secret las fatschentas u sch'ina prescripziun speziala prevesa quai.

2 Davart   l'aboliziun   da   l'obligaziun   da   discreziun   d'ina   commembra   u   d'in commember da la suprastanza decida la suprastanza en recusaziun da la commembra u   dal   commember   pertutgà;   davart   l'aboliziun   da   l'obligaziun   da   discreziun d'ulteriuras persunas ch'èn suttamessas a tala, decida lur autoritad superiura.

Art.  35

Suprastanza communala 1. chaussas generalas

1 La suprastanza communala è l'autoritad directiva da la vischnanca. Ella planisescha e coordinescha las activitads communalas.

2 Ella maina e surveglia l'administraziun communala.

2. organisaziun

Art.  36 1 La suprastanza communala consista d'almain trais commembras e commembers.

Cun   excepziun   da   la   presidenta   communala   u   dal   president   communal   sa constituescha ella sezza.

2 Ella sto concepir l'activitad administrativa tenor princips organisatorics adequats.

8

175.050

3. cumpetenzas

Art.  37 1 La   suprastanza   communala   ademplescha   tut   las   incumbensas   che   n'èn   betg attribuidas ad in auter organ tras il dretg surordinà u tras il dretg communal.

2 La suprastanza communala po relaschar ordinaziuns.

3 Sch'il dretg communal sto vegnir adattà al dretg surordinà e sche la vischnanca n'ha nagina   libertad   da   regulaziun   en   quest   reguard,   po   la   suprastanza   communala concluder la midada en atgna cumpetenza.

4 Ina   decisiun   davart   ina   da   sias   atgnas   cumpetenzas   dastga   la   suprastanza communala delegar ad in organ surordinà mo, sche quai è indispensabel per motivs objectivs e pervia d'ina situaziun extraordinaria.

4. obligaziun da predeliberaziun

Art.  38 1 La   suprastanza   communala   sto   tractar   ordavant   e   far   ina   proposta   per   tut   las fatschentas che ston vegnir suttamessas a la radunanza communala u eventualmain al parlament communal.

2 En cas da fatschentas d'ina impurtanza pli gronda per la vischnanca elavura la suprastanza communala ina missiva per mauns da las persunas cun dretg da votar u dal   parlament   communal   ed   als   trametta   a   temp   questa   missiva   respectivamain publitgescha la missiva en moda adequata.

5. represchentanza da la vischnanca vers anora

Art.  39 1 La suprastanza communala represchenta la vischnanca vers anora.

2 Per regla suttascriva la presidenta communala u il president communal ensemen cun in'ulteriura commembra u in ulteriur commember da la suprastanza u cun la chanzlista communala u il chanzlist communal en moda giuridicamain lianta las fatschentas en il sectur da cumpetenza da la suprastanza communala.

3 Cun resalva d'ina regulaziun communala divergenta pon las ulteriuras autoritads communalas designar sezzas la represchentanza che fa decleraziuns giuridicamain liantas envers terzas persunas.

6. delegaziun da cumpetenzas

Art.  40 1 Tras   la   constituziun   communala   u   tras   leschas   communalas   pon   singulas cumpetenzas,   ch'èn   per   ordinari   chaussa   da   la   suprastanza,   vegnir   surdadas   ad autoritads spezialas u a cumissiuns spezialas.

2 Las   incumbensas,   las   cumpetenzas   e   l'organisaziun   da   cumissiuns   permanentas vegnan   regladas   en   in   relasch   communal,   uschenavant   ch'i   n'existan   naginas prescripziuns surordinadas.

3 Per   tractar   singulas   fatschentas   che   tutgan   a   lur   agen   champ   da   cumpetenza respectiv   pon   ils   organs   communals   ordinaris   nominar   cumissiuns   temporaras, uschenavant ch'i n'existan naginas prescripziuns surordinadas.

9

175.050

Art.  41

Cumissiun da gestiun 1. cumposiziun e constituziun

1 La cumissiun da gestiun sa cumpona d'almain trais commembras e commembers.

2 En   vischnancas   cun   parlament   communal   dastgan   las   commembras   ed   ils commembers da la cumissiun da gestiun appartegnair al parlament communal.

3 La cumissiun da gestiun designescha ina presidenta u in president or da ses ravugl.

2. revisiun da quints e controlla da gestiun

Art.  42 1 Il pli tard suenter mintga clusiun dal quint annual controllescha la cumissiun da gestiun   che   la   contabilitad   e   la   gestiun   da   la   vischnanca   correspundian   a   las prescripziuns. Ella suttametta a la vischnanca in rapport en scrit e fa ina proposta.

2 Ultra da la cumissiun da gestiun po la vischnanca incumbensar expertas ed experts cun la revisiun da quints e cun la controlla da gestiun.

3. ulteriuras cumpetenzas

Art.  43 1 Per far controllas extraordinarias po la cumissiun da gestiun engaschar expertas ed experts.

2 En   spezial   per   fatschentas   cun   consequenzas   finanzialas   po   la   suprastanza communala consultar e sa laschar cussegliar da la cumissiun da gestiun.

3. Facultad communala e finanzas

Facultad communala

Art.  44 1 Cun   resalva   da   la   proprietad   renconuschida   da   la   vischnanca   burgaisa respectivamain   d'auters   proprietaris   da   dretg   public   è   la   facultad   communala   en proprietad da la vischnanca politica.

Art.  45

Facultad d'utilisaziun 1. cumposiziun, dretg d'utilisaziun

1 La facultad d'utilisaziun sa cumpona dad alps, da pastgiras da diever cuminaivel, da guaud, da sorts communalas, da dretgs da pasculaziun cumina, da dretgs da far laina e da dretgs da pasculaziun.

2 Il dretg d'utilisaziun han las abitantas ed ils abitants da la vischnanca.

3 Las   vischnancas   pon   relaschar   ulteriuras   regulaziuns   dal   dretg   d'utilisaziun confurm a lur relaziuns.

2. alienaziun

Art.  46 1 Bains immobigliars che appartegnan a la facultad d'utilisaziun da la vischnanca na duain betg vegnir alienads, sche quai restrenscha considerablamain la totalitad da las utilisaziuns publicas da medem gener.

10

175.050

2 Exceptadas da questa restricziun èn alienaziuns per ademplir incumbensas publicas u per realisar ovras d'interess public.

3 Il retgav da l'alienaziun da la facultad d'utilisaziun va sin in conto per il retgav or da   la   vendita   da   terren;   quest   conto   è   per   regla   destinà   per   procurar   per   ina cumpensaziun reala e per meglierar alps, pastgiras e manaschis da chasa.

4 Meds finanzials che derivan d'alienaziuns da facultad d'utilisaziun da la vischnanca burgaisa u da facultad d'utilisaziun che ha appartegnì gia il 1. da settember 1874 a la facultad d'utilisaziun da la vischnanca, dastgan vegnir retratgs dal conto per il retgav or   da   la   vendita   da   terren   mo   sin   basa   d'in   conclus   concordant   dals   organs cumpetents da la vischnanca politica e da la vischnanca burgaisa.

5 Il conto per il retgav or da la vendita da terren vegn administrà da la vischnanca politica.

6 La medema posiziun sco l'alienaziun ha la constituziun da dretgs da construcziun e da funtauna sco er d'auters dretgs d'utilisaziun reals u persunals cun ina durada da 30 onns u dapli.

Finanzas e rapport

Art.  47 1 La gestiun da las finanzas ed il rendaquint sa drizzan tenor ils princips da la lescha da   finanzas   dal   chantun   Grischun   sco   er   da   l'ordinaziun   da   finanzas   per   las vischnancas.

2 Fin   il   pli   tard   la   fin   da   settember   da   l'onn   suandant   ston   vegnir   inoltrads   al departament il quint annual ch'è vegnì approvà da la radunanza communala u dal parlament ed il rapport da la cumissiun da gestiun.

4. Incumbensas

Princip

Art.  48 1 Las vischnancas adempleschan las incumbensas che las èn vegnidas surdadas sco er tut las fatschentas localas ch'il dretg chantunal na regla betg u betg definitivamain e che na tutgan betg al champ da cumpetenza da la vischnanca burgaisa.

Surpigliada d'incumbensas

Art.  49 1 Incumbensas che las vischnancas tschernan sezzas surpiglian ellas tras in relasch u tras in conclus da l'organ communal cumpetent.

2 Sche l'adempliment da las incumbensas chaschuna ina intervenziun en il status giuridic da las abitantas e dals abitants, dovri ina basa giuridica formala per pudair surpigliar las incumbensas.

Art.  50 1 Las vischnancas adempleschan sezzas lur incumbensas.

Responsabladad per las incumbensas

11

175.050

2 Ellas pon – per regla a maun d'in relasch u d'in contract – surdar l'adempliment da las incumbensas er a terzas parts e crear u sa participar ad organisaziuns da dretg public e privat.

3 La basa da surdada regla en spezial:

a)

b)

c)

d)

e)

il gener e la dimensiun da l'incumbensa;

la furma giuridica dal purtader da las incumbensas;

la finanziaziun;

la surveglianza;

en cas d'ina instituziun: l'organisaziun.

Surveglianza

Art.  51 1 Ils   purtaders   excorporads   respectivamain   l'adempliment   da   lur   incumbensas   èn suttamess a la surveglianza da la vischnanca.

5. Collavuraziun intercommunala

Art.  52

Chaussas generalas 1. furmas giuridicas

1 Per ademplir tschertas incumbensas pon las vischnancas collavurar en furma da contracts da dretg public cun e senza persunalitad giuridica u en furma da colliaziuns da vischnancas da dretg privat.

2. basa giuridica

las vischnancas participadas;

la furma giuridica da la collavuraziun;

il gener e la dimensiun da l'incumbensa cuminaivla;

la finanziaziun e la repartiziun dals custs;

la schliaziun respectivamain la terminaziun da la collavuraziun.

Art.  53 1 La collavuraziun premetta ina basa giuridica tranter las vischnancas che regla en spezial il suandant:

a)

b)

c)

d)

e)

2 La basa giuridica per la corporaziun da vischnancas e per l'instituziun cuminaivla regla ultra da quai lur organisaziun.

3 La basa giuridica garantescha en moda adequata ils dretgs da cundecisiun politics da las vischnancas participadas respectivamain da lur persunas cun dretg da votar.

3. obligaziun da collavuraziun

Art.  54 1 Sche interess publics impurtants pretendan quai, po la regenza obligar tschertas vischnancas da collavurar tenor l'artitgel 52 respectivamain da cuntinuar cun ina tala collavuraziun.

12

175.050

2 Sche la collavuraziun pretenda quai, preschentan las vischnancas in contract da collavuraziun entaifer in termin fixà. Sch'ellas na chattan nagina cunvegna, vegn il contract elavurà e concludì da la regenza.

3 Il dretg d'audiziun da las vischnancas è garantì.

4 La decisiun da la regenza è definitiva.

Art.  55

Corporaziun da vischnancas 1. noziun e furmaziun

1 La corporaziun da vischnancas serva ad ademplir ina incumbensa communala.

2 Ella è ina corporaziun territoriala da dretg public cun atgna persunalitad giuridica.

3 Ella survegn la persunalitad giuridica, suenter che las persunas cun dretg da votar da las vischnancas commembras han approvà ils statuts.

2. posiziun giuridica

Art.  56 1 En   la   dimensiun   da   sia   incumbensa   surpiglia   la   corporaziun   da   vischnancas   la posiziun   da   las   vischnancas   associadas   ed   ha   en   quest   sectur   lur   dretgs   e   lur obligaziuns.

2 Per l'incumbensa surpigliada po ella incassar taxas e contribuziuns sco er pretender eventualas subvenziuns.

3. organs

Art.  57 1 La corporaziun da vischnancas ha almain ils suandants organs:

a)

b)

c)

las persunas cun dretg da votar da las vischnancas commembras;

la suprastanza da la corporaziun;

la cumissiun da gestiun.

4. statuts

Art.  58 1 Ils statuts da la corporaziun reglan ils tratgs fundamentals da la collavuraziun da las vischnancas participadas.

2 Ultra dals champs da regulaziun tenor l'artitgel 53 cuntegnan ils statuts en spezial disposiziuns davart:

a)

b)

c)

il num, la sedia e l'intent da la corporaziun;

ils organs da la corporaziun e lur cumpetenzas;

ils dretgs da cooperaziun da las vischnancas commembras e da las persunas cun dretg da votar, cunzunt er lur cumpetenzas da far expensas;

la participaziun e l'extrada da vischnancas;

la responsabladad d'ina vischnanca suenter l'extrada;

la schliaziun da la corporaziun, l'utilisaziun da la facultad ed il pajament da debits.

d)

e)

f)

3 Las   vischnancas   commembras   concludan   davart   ils   statuts   tenor   la   procedura decisiva da lur constituziun communala.

13

175.050

4 Midadas dals statuts che concernan l'intent da la corporaziun e l'incumbensa da la corporaziun ston vegnir approvadas da tut las vischnancas commembras.

Instituziun cuminaivla

Art.  59 1 Sche   las   vischnancas   adempleschan   ina   incumbensa   en   furma   d'ina   instituziun cuminaivla, sa drizzan las pretensiuns envers la basa da surdada tenor l'artitgel 50.

Collavuraziun transcunfinala

Art.  60 1 En il rom da la collavuraziun intercommunala transcunfinala èn las vischnancas autorisadas da far – en fatschentas localas – contracts cun vischnancas vischinas extrachantunalas ed estras. Quests contracts ston vegnir communitgads a la regenza.

6. Fusiun da vischnancas e midada da cunfins communals

Princip e promoziun da fusiuns

Art.  61 1 Vischnancas pon fusiunar ina cun l'autra.

2 Il   chantun   promova   la   fusiun   da   vischnancas   tras   prestaziuns   materialas   ed immaterialas.

3 Suenter avair tadlà las vischnancas definescha la regenza spazis da promoziun.

Quels s'orienteschan tenor criteris ch'èn decisivs per la furmaziun da vischnancas fermas.

Contractivas da fusiun

Art.  62 1 La  radunanza  communala  u  il  parlament  communal  po  surdar  a  la  suprastanza communala   l'incumbensa   da   cumenzar   cun   tractativas   da   fusiun   cun   autras vischnancas. La suprastanza communala po er manar da sai anora talas tractativas.

2 Sch'ina   vischnanca   ha   difficultads   finanzialas,   persunalas   u   organisatoricas duraivlas, po ella vegnir obligada da la regenza da cumenzar cun talas tractativas cun vischnancas entaifer il spazi da promoziun.

Art.  63

Contract da fusiun 1. princip

1 La basa per la votaziun davart la fusiun è in contract da fusiun en scrit.

2 Quest contract sto vegnir approvà da la regenza, ch'examinescha la legalitad dal contract. La decisiun da la regenza è definitiva.

2. cuntegn

Art.  64 1 Il contract da fusiun regla en spezial:

a)

las vischnancas participadas;

14

175.050

b)

c)

d)

e)

f)

g)

h)

il num e la vopna;

ils tratgs fundamentals da l'organisaziun communala futura;

l'appartegnientscha da la nova vischnanca a la regiun ed al circul electoral;

la cumposiziun d'ina suprastanza transitorica;

las   cumpetenzas   per   elavurar   e   per   relaschar   la   constituziun   futura   ed eventualas ulteriuras basas giuridicas;

in eventual quorum;

la data da la fusiun.

3. procedura

Art.  65 1 Las suprastanzas da las vischnancas participadas explitgeschan a las persunas cun dretg da votar la procedura da votaziun ed il cuntegn da la votaziun en ina missiva en scrit.

2 Per las votaziuns en las singulas vischnancas vala il dretg communal respectiv.

4. ordinaziun da la regenza

Art.  66 1 La regenza po ordinar ad ina vischnanca da votar davart in contract da fusiun, sche sia cooperaziun para necessaria per furmar ina nova vischnanca entaifer il spazi da promoziun.

5. organs transitorics

Art.  67 1 Suenter   l'entrada   en   vigur   dal   contract   da   fusiun   è   cumpetenta   la   suprastanza transitorica per las incumbensas da preparaziun e da coordinaziun da la vischnanca fusiunada.

2 Suenter l'entrada en vigur dal contract da fusiun furman las persunas cun dretg da votar da las anteriuras vischnancas il corpus da votantas e votants per ils fatgs da la vischnanca fusiunada.

3 Avant   l'entrada   en   vigur   da   la   fusiun   ston   vegnir   relaschadas   almain   ina constituziun ed ina lescha da taglia per la nova vischnanca, nun ch'il contract da fusiun statueschia la surpigliada dal dretg existent.

6. valaivladad dal contract da fusiun

Art.  68 1 Cun resalva d'ina regulaziun divergenta pon disposiziuns dal contract da fusiun da princip vegnir adattadas sur la procedura legislativa communala ordinaria il pli baud 15 onns suenter l'entrada en vigur da la fusiun.

2 Cun resalva d'ina regulaziun divergenta pon disposiziuns dal contract da fusiun, che servan a la protecziun da minoritads, da princip vegnir adattadas il pli baud suenter 15 onns cun ina maioritad qualifitgada da dus terzs da las votantas e dals votants. Suenter la scadenza da 25 onns è in'adattaziun pussaivla cun ina maioritad simpla.

3 Avant la scadenza dals termins ston regulaziuns che divergeschan dal contract da fusiun vegnir approvadas da la regenza.

15

175.050

Art.  69

Effects giuridics da la fusiun 1. chaussas generalas

1 La vischnanca fusiunada è successura legala da las vischnancas fusiunantas. Ella surpiglia   ils   dretgs   e   las   obligaziuns   sco   er   las   facultads   ed   il   debits   da   tut   las anteriuras vischnancas.

2 En la dimensiun da las regulaziuns vertentas surpiglia la vischnanca fusiunada la posiziun da las anteriuras vischnancas envers autras corporaziuns da dretg public u envers persunas privatas.

2. collavuraziun intercommunala

Art.  70 1 Las furmas da la collavuraziun intercommunala tranter las vischnancas fusiunantas sa schlian senz'auter cun la data da l'entrada en vigur da la fusiun.

2 Relaschs giuridics da la collavuraziun intercommunala ch'èn er vinavant necessaris per   ademplir   las   incumbensas   communalas   da   la   vischnanca   fusiunada,   vegnan integrads en il dretg communal.

3 Er   senza   che   las   basas   giuridicas   correspundentas   cuntegnian   ina   disposiziun explicita,   po   ina   vischnanca   –   en   cas   d'ina   fusiun   da   vischnancas   –   sortir   da   la collavuraziun   intercommunala   per   la   data   da   l'entrada   en   vigur   da   la   fusiun, observond in termin da desditga d'almain 3 mais.

3. vischnanca burgaisa e dretg da burgais

Art.  71 1 Sche   duas   u   pliras   vischnancas   fusiuneschan   e   sche   almain   ina   da   questas vischnancas   ha   ina   vischnanca   burgaisa,   survegn   er   la   vischnanca   fusiunada   ina vischnanca burgaisa, nun che tut las vischnancas burgaisas sajan vegnidas schliadas avant la fusiun.

2 Il dretg da burgais sa drizza tenor la vischnanca politica. Persunas cun dretg da burgais da las vischnancas fusiunantas survegnan il dretg da burgais da la nova vischnanca politica.

3 Entaifer 3 onns suenter l'entrada en vigur da la fusiun pon ellas dumandar – cunter ina taxa – ch'il num d'ina anteriura vischnanca burgaisa vegnia inscrit en il register da   stadi   civil   en   parantesas   davos   il   nov   dretg   da   burgais   sco   renviament   a   la derivanza.

Disposiziun tras il cussegl grond

Art.  72 1 Il   cussegl   grond   po   disponer   la   fusiun   d'ina   vischnanca   cun   ina   u   cun   pliras vischnancas, sche:

a)

ina vischnanca n'è permanentamain betg en cas da satisfar a las pretensiuns da la lescha e d'ademplir sias incumbensas, perquai ch'ella ha paucas abitantas ed abitants u perquai che las forzas persunalas u las atgnas forzas finanzialas (resursas) èn insuffizientas;

16

175.050

b)

la cooperaziun da vischnancas refusantas è indispensabla per furmar ina nova vischnanca u per ademplir sias incumbensas, en cas ch'ina maioritad da las autras vischnancas pertutgadas ha approvà la fusiun.

2 L'indispensabladad tenor l'alinea 1 litera b vegn giuditgada en spezial sin basa da la geografia,   dal   svilup   territorial,   dal   territori,   dal   svilup   economic,   da   la funcziunalitad   dals   servetschs   sco   er   da   la   contribuziun   da   la   vischnanca   a   las resursas persunalas e finanzialas.

3 La procedura vegn instradada sin dumonda da la suprastanza transitorica da las vischnancas fusiunantas u tras ina disposiziun da la regenza.

4 Las vischnancas pertutgadas ston l'emprim vegnir tadladas.

5 Il conclus dal cussegl grond è definitiv.

Art.  73 1 La fusiun entra en vigur tras il conclus dal cussegl grond. Il conclus è definitiv.

Entrada en vigur

Cunfins communals

Art.  74 1 Las vischnancas pon fixar midadas da lur cunfins communals. Las cunvegnas ston vegnir approvadas da la regenza per esser valaivlas.

7. Surveglianza

Princip

Art.  75 1 Las vischnancas, las vischnancas burgaisas, las regiuns sco er ils purtaders da la collavuraziun   intercommunala   en   il   senn   da   l'artitgel 52   èn   suttamess   a   la surveglianza chantunala.

2 Las vischnancas èn obligadas da cooperar tar la surveglianza.

Obligaziuns da las vischnancas

Art.  76 1 Sch'i   vegnan   constatadas   irregularitads   en   ina   vischnanca,   procura   l'organ communal cumpetent per ils scleriments necessaris e prenda las mesiras ch'i dovra.

Autoritads chantunalas da surveglianza

Art.  77 1 La surveglianza chantunala vegn exequida:

a)

b)

2 La surveglianza specifica sa drizza tenor las regulaziuns da las leschas spezialas.

da la regenza;

dals departaments.

17

175.050

Scleriment da surveglianza

Art.  78 1 Sin basa d'ina annunzia tenor il dretg da surveglianza u d'uffizi fa il post chantunal scleriments pli detagliads, sche:

a)

igl exista in suspect motivà che l'administraziun regulara vegnia disturbada u periclitada seriusamain tras in agir illegal dals organs communals u en autra moda; e la vischnanca na regla betg sezza la chaussa tenor l'artitgel 76.

b)

Mesiras da surveglianza

dar directivas;

abolir conclus illegals d'organs communals, sche quai è indispensabel;

pronunziar execuziuns d'uffizi.

Art.  79 1 Ultra da las mesiras previsas en la legislaziun chantunala speziala po l'instanza chantunala da surveglianza cunzunt:

a)

b)

c)

2 En cas che obligaziuns d'uffizi vegnan violadas grevamain u en cas ch'i vegn refusà repetidamain d'observar ordinaziuns da las instanzas chantunalas da surveglianza, po la regenza destituir commembras e commembers d'autoritads communalas da lur uffizi.

3 La regenza po relaschar sias ordinaziuns a las autoritads communalas cun renviar a la smanatscha da chasti da l'artitgel 292 dal cudesch penal svizzer.

Art.  80

Cumpetenzas da surveglianza spezialas 1. approvaziun da relaschs communals

1 Il relasch e la midada da la constituziun communala èn suttamess a l'approvaziun declarativa tras la regenza.

2 L'approvaziun d'auters relaschs communals sa drizza tenor las prescripziuns da la legislaziun speziala respectiva.

3 L'approvaziun n'excluda betg ch'ina prescripziun possia vegnir contestada tras in recurs.

Art.  81

2. surveglianza da las finanzas a) princip

1 La   regenza   surdat   al   departament   la   surveglianza   da   las   finanzas   da   las vischnancas.

2 En il rom da la surveglianza da las finanzas vegni examinà en spezial, sch'i vegnan observads ils princips da la gestiun da las finanzas e dal rendaquint tenor la lescha da finanzas   dal   chantun   Grischun   sco   er   tenor   l'ordinaziun   da   finanzas   per   las vischnancas.

3 Sche   quests   princips   na   vegnan   betg   observads,   ordinescha   il   departament   las retschertgas necessarias e propona a la regenza las mesiras basegnaivlas.

18

175.050

b) causals

Art.  82 1 Il post da surveglianza intervegn cunzunt tar ils suandants causals:

a)

b)

l'indebitament ha cuntanschì ina dimensiun critica u va en direcziun d'ina tala;

i vegn cumprovà in deficit da bilantscha u in tal sto vegnir temì pervia da la tendenza negativa tar l'atgna finanziaziun;

ils   princips   da   la   gestiun   da   las   finanzas   e   dal   rendaquint   vegnan   violads considerablamain.

c)

2 Sche   vischnancas   planiseschan   da   far   expensas   singulas   u   periodicas   ubain   da renunziar ad entradas e sche quai pudess augmentar l'indebitament ad ina dimensiun critica, ston ellas annunziar ordavant lur intenziun al post da surveglianza.

c) surveglianza speziala da las finanzas

Art.  83 1 Sin   basa   dal   resultat   d'in   scleriment   da   la   situaziun   finanziala   po   la   regenza suttametter ina vischnanca, ina vischnanca burgaisa, ina regiun u ina corporaziun da vischnancas ad ina surveglianza speziala da las finanzas.

2 Questa subordinaziun ha lieu sin trais differents stgalims d'intervenziun:

a)

b)

cussegliaziun ed assistenza;

assistenza   cun   cumpetenzas   d'intervenziun   pli   vastas   per   il   post   da surveglianza, inclusiv l'approvaziun da conclus d'ina impurtanza finanziala pli gronda;

curatella.

c)

3 La regenza fixescha ils criteris e las mesiras dals singuls stgalims d'intervenziun.

Nominaziun d'ina cumissaria u d'in cumissari da la regenza

Art.  84 1 La regenza po nominar da sai anora u sin dumonda da la vischnanca ina cumissaria u in cumissari da la regenza per exequir mesiras da controlla, per liquidar dispitas a la buna, per restabilir in urden disturbà, per sclerir in fatg dispitaivel sco er per sustegnair   e   per   cussegliar   las   autoritads   communalas   tar   la   liquidaziun   da fatschentas difficilas.

2 Sch'ina autoritad communala n'è betg abla da decider u d'agir en il cas singul, po la cumissaria u il cumissari da la regenza prender ina decisiun en atgna cumpetenza empè da l'autoritad communala u cun la cooperaziun da tala.

3 Ils custs ston per regla vegnir adossads a la vischnanca.

4 Resalvadas restan las disposiziuns da la lescha davart la responsabladad dal stadi.

Curatella

Art.  85 1 Sche   l'administraziun   regulara   d'ina   vischnanca   na   po   betg   vegnir   garantida   en autra moda, po la regenza metter ina vischnanca sut curatella temporara e nominar per quest intent ina curatura u in curatur respectivamain ina cumissiun da curatella.

19

175.050

2 La regenza po er restrenscher la curatella a tscherts secturs da l'administraziun communala u a las cumpetenzas da singuls organs communals respectivamain da singulas autoritads communalas.

3 Cun   ordinar   la   curatella   vegnan   las   cumpetenzas   dals   organs   communals respectivamain da las autoritads communalas transferidas a la curatura u al curatur respectivamain a la cumissiun da curatella.

4 La vischnanca sto restituir al chantun ils custs da la curatella.

8. Vischnancas burgaisas

Status giuridic

Art.  86 1 La vischnanca burgaisa è ina corporaziun da dretg public.

2 Sch'i n'exista nagina vischnanca burgaisa, ademplescha la vischnanca politica sias incumbensas.

3 La fundaziun da novas vischnancas burgaisas è exclusa.

Organisaziun

Art.  87 1 Ils organs da la vischnanca burgaisa èn las burgaisas ed ils burgais, ch'exequeschan lur dretgs a la radunanza da burgais u a l'urna, la suprastanza da burgais, che sa cumpona d'almain trais commembras e commembers, e la cumissiun da gestiun.

2 La vischnanca burgaisa convochescha almain ina giada per onn ina radunanza da burgais.

Dretg decisiv

Art.  88 1 La vischnanca burgaisa regla ils tratgs fundamentals da sia organisaziun en ils statuts.

2 Ils statuts sco er mintga midada da tals èn suttamess a l'approvaziun declarativa tras il departament. La decisiun dal departament è definitiva.

Proprietad

Art.  89 1 La vischnanca burgaisa è proprietaria:

a)

dals bains immobigliars e da las instituziuns che servan a l'agid social da las burgaisas e dals burgais, sche la vischnanca burgaisa ademplescha sezza las incumbensas   dal   provediment   da   las   burgaisas   e   dals   burgais   u   paja contribuziuns correspundentas a la vischnanca politica;

dals bains immobigliars, dals quals ella è inscritta en il register funsil federal sco proprietaria;

dals bains immobigliars, envers ils quals ella ha in auter status da proprietad cumprovà en moda giuridicamain suffizienta; u

b)

c)

20

175.050

d)

dals bains immobigliars ch'ella ha repartì fin il 1. da settember 1874 sco sorts da burgaisas e burgais.

2 La   facultad   burgaisa   serva   exclusivamain   ad   ademplir   incumbensas   ch'èn   d'in interess   public.   Mintga   distribuziun   u   repartiziun   da   retgavs   u   da   facultad   a   las commembras   ed   als   commembers   da   las   vischnancas   burgaisas   è   exclusa,   cun excepziun d'ina utilisaziun en natiralias da pitschna valur.

3 Igl   è   scumandà   d'externalisar   la   facultad   da   la   vischnanca   burgaisa   ad   auters subjects giuridics che a la vischnanca politica.

Cumpetenzas

Art.  90 1 La vischnanca burgaisa decida davart:

a)

b)

c)

la concessiun dal dretg da burgais communal;

l'administraziun da sia facultad;

il consentiment a la retratga da meds finanzials giu dal conto per il retgav or da la vendita da terren;

la fusiun cun la vischnanca politica.

d)

2 En il rom da ses meds s'engascha ella per il bainesser da la generalitad.

Quint annual e rapport da gestiun

Art.  91 1 Mintga onn ston las vischnancas burgaisas render quint davart tut lur finanzas.

2 Fin la fin da settember da l'onn che suonda l'onn da gestiun ston vegnir tramess al departament il quint annual approvà ed il rapport da la cumissiun da gestiun.

9. Regiuns

Princip

Art.  92 1 Las   regiuns   servan   ad   ademplir   efficaziamain   incumbensas   da   las   vischnancas appartegnentas.

2 A norma da la legislaziun speziala adempleschan ellas plinavant las incumbensas che las vegnan attribuidas tras il chantun.

3 Ils conclus da las regiuns èn liants.

Status giuridic

Art.  93 1 En la dimensiun da las incumbensas surdadas ad ellas entran las regiuns en la posiziun da las vischnancas respectivas respectivamain dal chantun; cumprais è il dretg d'incassar taxas e contribuziuns e da pretender eventualas subvenziuns.

21

175.050

Surdada d'incumbensas

Art.  94 1 Las incumbensas vegnan surdadas da las vischnancas a la regiun tras ina cunvegna da   prestaziun   che   oblighescha   exclusivamain   las   vischnancas   pertutgadas.   La cumpetenza sa drizza tenor las cumpetenzas finanzialas respectivas.

2 La   regiun   e   las   vischnancas   reglan   las   premissas   per   prender   enavos   ina incumbensa surdada.

Collavuraziun cun autras regiuns

Art.  95 1 Las regiuns pon ademplir cuminaivlamain las incumbensas che las èn vegnidas surdadas. Sch'i na vegn betg chattada ina soluziun consensuala, surpiglia la regiun cun   las   pli   bleras   abitantas   ed   ils   pli   blers   abitants   la   responsabladad   per l'organisaziun   correspundenta,   ed   ella   vegn   indemnisada   commensuradamain   per quai.

2 Ils detagls vegnan reglads tras ina cunvegna da prestaziun.

3 En cas d'incumbensas surregiunalas po la regiun consultar la regiun vischina u singulas vischnancas. Las regiuns u vischnancas consultadas n'han nagin dretg da votar.

Organisaziun

la totalitad da las abitantas e dals abitants da la regiun cun dretg da votar;

la conferenza da las presidentas e dals presidents;

la cumissiun regiunala;

la cumissiun da gestiun.

Art.  96 1 Ils organs da la regiun èn:

a)

b)

c)

d)

2 Nua   che   las   relaziuns   giustifitgeschan   quai,   poi   vegnir   desistì   da   nominar   ina cumissiun regiunala.

3 En  regiuns  senza   cumissiun  regiunala  vegnan  las  incumbensas  da  la  cumissiun ademplidas tras la conferenza da las presidentas e dals presidents u delegadas da quella al secretariat, sch'i sa tracta mo d'activitads administrativas.

Art.  97

Totalitad da las abitantas e dals abitants da la regiun cun dretg da votar

1 La totalitad da las abitantas e dals abitants da la regiun cun dretg da votar furma l'organ suprem da la regiun.

2 En spezial ha el las suandantas incumbensas:

a)

relaschar e midar ils statuts, che cuntegnan tranter auter il dretg da persunal che vala per las collavuraturas ed ils collavuraturs;

decider davart projects, cunter ils quals è reussì il referendum facultativ;

decider   davart   projects   e   davart   fatschentas   ch'èn   vegnids   suttamess   da   la conferenza   da   las   presidentas   e   dals   presidents   per   laschar   prender   ina decisiun;

b)

c)

22

175.050

d)

e)

decider davart iniziativas che pertutgan lur champ da cumpetenza;

decider davart expensas che surpassan las cumpetenzas d'auters organs; en quest connex pon ils statuts prevair il referendum facultativ.

3 Midadas dals statuts che concernan l'intent e las incumbensas da la regiun ston vegnir approvadas da la maioritad da las vischnancas.

4 Per auters relaschs e conclus dovri la maioritad da las votantas e dals votants.

Art.  98

Conferenza da las presidentas e dals presidents 1. cumposiziun, dretg da dar directivas

1 Da la conferenza da las presidentas e dals presidents fan part almain las presidentas communalas ed ils presidents communals da las vischnancas da la regiun u in'autra commembra respectivamain in auter commember da la suprastanza communala. En cas d'impediment pon els vegnir represchentads d'ina autra commembra u d'in auter commember da la suprastanza communala.

2 En regiuns cun main che tschintg vischnancas fa almain in'ulteriura commembra u in ulteriur commember da la suprastanza communala part da la conferenza da las presidentas e dals presidents. Votar votescha la presidenta communala u il president communal u, sche quella u quel na fa betg part da la conferenza da las presidentas e dals presidents, in'autra commembra u in auter commember da la suprastanza.

3 La   suprastanza   communala   po   dar   directivas   liantas   a   la   represchentanza communala.

4 La conferenza da las presidentas e dals presidents nominescha or da ses ravugl ina parsura u in parsura e las substituziuns respectivas.

2. incumbensas

Art.  99 1 La conferenza da las presidentas e dals presidents ha principalmain las suandantas incumbensas:

a)

b)

c)

d)

e)

eleger la cumissiun regiunala, nun ch'i vegnia desistì da nominar ina tala;

eleger la cumissiun da gestiun;

relaschar prescripziuns d'execuziun per ademplir las incumbensas surdadas;

approvar il preventiv, il quint annual ed ils credits d'impegn;

decider davart expensas unicas e periodicas ch'èn disponiblas libramain tenor la regulaziun en ils statuts da la regiun.

2 La conferenza da las presidentas e dals presidents ha dal rest tut las cumpetenzas che na vegnan betg delegadas ad in auter organ tras il dretg federal u chantunal u tras il dretg da la regiun.

3. decisiuns, forza da las vuschs

Art.  100 1 Mintga   conferenza   da   las   presidentas   e   dals   presidents   che   vegn   convocada confurm a l'urden è abla da decider.

23

175.050

2 Tar elecziuns e votaziuns decida la maioritad da las vuschs represchentadas. En cas da paritad da las vuschs vegn l'elecziun decidida cun trair la sort, en cas da votaziuns vala la fatschenta sco refusada.

3 Tar elecziuns e votaziuns ha mintga vischnanca fin 1000 abitantas ed abitants ina vusch. Per mintga ulteriuras 1000 abitantas ed abitants u per ina part da quai survegn la vischnanca ina vusch supplementara. Ina singula vischnanca na dastga betg avair dapli vuschs che tut las ulteriuras vischnancas ensemen.

4 Sch'ina regiun vegn bloccada repetidamain en sia decisiun davart ina dumonda che sto   vegnir   reglada   obligatoricamain,   po   ella   dumandar   il   sustegn   da   la   regenza.

In'eventuala decisiun da la regenza è definitiva.

Art.  101

Cumissiun regiunala 1. cumposiziun

1 La conferenza da las presidentas e dals presidents elegia ina cumissiun regiunala or da ses ravugl, nun ch'i vegnia desistì da nominar ina tala.

2 Per regla fa mo ina commembra u in commember da la medema vischnanca part da la cumissiun regiunala.

3 La parsura u il parsura da la conferenza da las presidentas e dals presidents fa d'uffizi part da la cumissiun regiunala e maina quella.

2. incumbensas

Art.  102 1 La   cumissiun   regiunala   è   l'autoritad   administrativa   da   la   regiun.   Ella   ha principalmain las suandantas incumbensas:

a)

eleger   il   secretariat,   l'ulteriur   persunal   dal   secretariat   e   l'ulteriur   persunal regiunal tenor ils statuts;

represchentar la regiun vers anora;

preparar las fatschentas per mauns da la conferenza da las presidentas e dals presidents e formular las propostas correspundentas.

b)

c)

2 Ils statuts da la regiun reglan las ulteriuras incumbensas da la cumissiun regiunala.

3. conclus

Art.  103 1 La cumissiun regiunala è abla da concluder, sche la maioritad da sias commembras e da ses commembers è preschenta.

2 Ils   conclus   vegnan   prendids   en   ina   votaziun   averta.   Cun   resalva   da   motivs   da recusaziun è mintga commembra e commember obligà da votar.

3 En cas da paritad da las vuschs vegn l'elecziun decidida cun trair la sort, en cas da votaziuns decida la parsura u il parsura.

24

175.050

Cumissiun da gestiun

Art.  104 1 La cumissiun da gestiun sa cumpona da trais commembras e commembers da las cumissiuns da gestiun da las vischnancas da la regiun, ma da la medema cumissiun da   gestiun   communala   dastga   derivar   maximalmain   ina   commembra   u   in commember.

2 La perioda d'uffizi dura 4 onns. Il temp d'uffizi maximal importa 12 onns.

3 Il pli tard suenter mintga clusiun dal quint annual controllescha la cumissiun da gestiun la contabilitad e la gestiun da la regiun per mauns da la conferenza da las presidentas e dals presidents. Il rapport da controlla sto vegnir publitgà en moda adequata en las vischnancas da la regiun.

4 En   enclegientscha   cun   la   cumissiun   regiunala   po   la   revisiun   da   quints   vegnir surdada ad expertas ed experts privats.

Dretgs politics

Art.  105 1 Ils dretgs politics da la totalitad da las abitantas e dals abitants da la regiun cun dretg da votar èn garantids.

2 Almain in dieschavel da las abitantas e dals abitants cun dretg da votar da la regiun respectivamain in quart da las vischnancas dal territori da la regiun po pretender ina votaziun davart ina fatschenta ch'appartegna a sia cumpetenza.

3 Almain in dieschavel da las abitantas e dals abitants cun dretg da votar da la regiun po pretender ina votaziun davart ils conclus da la conferenza da las presidentas e dals presidents che suttastattan al referendum.

4 La procedura sa drizza subsidiarmain tenor las disposiziuns da la lescha davart ils dretgs politics en il chantun Grischun.

Art.  106

Finanzas 1. quint annual e rapport da gestiun

1 Mintga onn, fin il pli tard la fin da settember da l'onn suandant, sto la regiun render quint davart tut sias finanzas e suttametter in rapport da gestiun davart sia activitad.

Il rapport da gestiun è accessibel a la publicitad.

2 Suenter la finiziun da l'onn da gestiun ston il quint annual ed il rapport da gestiun vegnir tramess al departament fin il pli tard la fin da settember da l'onn suandant.

2. finanziaziun, contribuziuns communalas, responsabladad

Art.  107 1 Tant   la   finanziaziun   da   la   regiun   e   las   contribuziuns   communalas   sco   er   la responsabladad da las vischnancas per obligaziuns da la regiun vegnan regladas en ils statuts da la regiun.

25

175.050

Surveglianza

Art.  108 1 Ils statuts da la regiun sco er mintga midada posteriura ston vegnir suttamess a la regenza per l'approvaziun; la regenza controllescha la legitimitad dals statuts e da las midadas.

10. Disposiziuns finalas

Art.  109

Disposiziuns transitoricas 1. adattaziun dal dretg communal

1 Per adattar il dretg communal a l'artitgel 26 alinea 1, a l'artitgel 32 alinea 2 ed a l'artitgel 41 alinea 1 da questa lescha vegn concedì a las vischnancas in termin fin ils 31 da december 2022.

2. fracziuns

Art.  110 1 Fracziuns existentas dastgan exister vinavant.

2 Per la durada da lur existenza valan er vinavant las disposiziuns da la lescha da vischnancas dal chantun Grischun dals 28 d'avrigl 1974 (stadi dal 1. da schaner 2017) ch'èn decisivas per ellas.

3 Sch'ina   fracziun   vegn   schliada,   va   sia   facultad   a   la   vischnanca   politica.

Externalisaziuns da facultad n'èn betg admissiblas.

3. associaziuns burgaisas e corporaziuns burgaisas

Art.  111 1 Associaziuns   burgaisas   e   corporaziuns   burgaisas   gia   fundadas   dastgan   exister vinavant.

2 Per la durada da lur existenza valan er vinavant las disposiziuns da la lescha da vischnancas dal chantun Grischun dals 28 d'avrigl 1974 (stadi dal 1. da schaner 2017) ch'èn decisivas per ellas.

3 Sche l'associaziun burgaisa u la corporaziun burgaisa sa schlia, va sia facultad a la vischnanca politica.

4. fond da reservas per sorts da burgaisas e burgais

Art.  112 1 Per   l'utilisaziun   d'in   fond   da   reservas   per   sorts   da   burgaisas   e   burgais   vala   er vinavant   l'artitgel 80   da   la   lescha   da   vischnancas   dal   chantun   Grischun   dals   28 d'avrigl   1974   (stadi   dal   1.   da   schaner   2017)   entaifer   il   termin   transitoric   da l'artitgel 109.

2 Sch'igl  è  suenter  eventualmain  anc   avant  maun  in  fond  da  reservas,  vegn  quel attribuì a l'agen chapital da la vischnanca burgaisa.

26

175.050

Art.  113 5. dretg da burgais en cas da fusiuns da vischnancas 1 Persunas cun dretg da burgais da vischnancas che han fusiunà avant l'entrada en vigur da la lescha dal dretg da burgais dal chantun Grischun dals 13 da zercladur 2017, pon dumandar entaifer 3 onns suenter l'entrada en vigur da la lescha dal dretg da   burgais   dal   chantun   Grischun   –   cunter   ina   taxa   –   che   lur   dretg   da   burgais communal vegnia inscrit en il register da stadi civil tenor il dretg nov.

27

175.050

Tabella da las modificaziuns - tenor conclus

Conclus 17-10-2017

Entrada en vigur 01-07-2018

Element relasch

Modificaziun emprima versiun

Publicaziun en la CUL 2018-002

28

175.050

Tabella da las modificaziuns - tenor element

Element relasch

Conclus 17-10-2017

Entrada en vigur 01-07-2018

Modificaziun emprima versiun

Publicaziun en la CUL 2018-002

29